CELEX: 32019D0470
Language: sl
Date: 2019-03-20 00:00:00
Title: Izvedbeni sklep Komisije (EU) 2019/470 z dne 20. marca 2019 o razveljavitvi Odločbe 2005/779/ES o ukrepih za zdravstveno varstvo živali pred vezikularno boleznijo prašičev v Italiji (notificirano pod dokumentarno številko C(2019) 2045) (Besedilo velja za EGP.)

22.3.2019   
               
               
                  SL
               
               
                  Uradni list Evropske unije
               
               
                  L 80/49
               
            
         IZVEDBENI SKLEP KOMISIJE (EU) 2019/470
         z dne 20. marca 2019
         o razveljavitvi Odločbe 2005/779/ES o ukrepih za zdravstveno varstvo živali pred vezikularno boleznijo prašičev v Italiji
         
            
               (notificirano pod dokumentarno številko C(2019) 2045)
            
         
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive Sveta 90/425/EGS z dne 26. junija 1990 o veterinarskih pregledih, ki se zaradi vzpostavitve notranjega trga izvajajo v trgovini znotraj Unije z nekaterimi živimi živalmi in proizvodi (1), ter zlasti člena 10(4) Direktive,
         ob upoštevanju naslednjega:
         
                     (1)
                  
                  
                     Odločba Komisije 2005/779/ES (2) je bila sprejeta po izbruhih vezikularne bolezni prašičev v Italiji. Določa ukrepe za zdravstveno varstvo živali v zvezi z vezikularno boleznijo prašičev za regije zadevne države članice, ki so priznane kot proste te bolezni, in tudi za regije navedene države članice, ki niso priznane kot proste navedene bolezni.
                  
               
                     (2)
                  
                  
                     Program za izkoreninjenje in spremljanje vezikularne bolezni prašičev se je v Italiji izvajal več let, da bi vse regije navedene države članice pridobile status regij, prostih vezikularne bolezni prašičev.
                  
               
                     (3)
                  
                  
                     Italija je Komisiji predložila nove informacije o statusu regije Kalabrija kot proste vezikularne bolezni prašičev, ki dokazujejo, da je bolezen v navedeni regiji izkoreninjena.
                  
               
                     (4)
                  
                  
                     Po pregledu informacij, ki jih je predložila Italija, in glede na ugodne rezultate izvajanja programa za izkoreninjenje in spremljanje bi bilo treba regijo Kalabrija priznati kot prosto vezikularne bolezni prašičev.
                  
               
                     (5)
                  
                  
                     Ker je bila vezikularna bolezen zdaj izkoreninjena v vseh regijah Italije, je postala Odločba 2005/779/ES zastarela in bi jo bilo treba razveljaviti.
                  
               
                     (6)
                  
                  
                     Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJI SKLEP:
         
            Člen 1
            Odločba 2005/779/ES se razveljavi.
         
         
            Člen 2
            Ta sklep je naslovljen na države članice.
         
         
            V Bruslju, 20. marca 2019
            
               
                  Za Komisijo
               
               Vytenis ANDRIUKAITIS
               
                  Član Komisije
               
            
         
         
            (1)  UL L 224, 18.8.1990, str. 29.
         
            (2)  Odločba Komisije 2005/779/ES z dne 8. novembra 2005 o ukrepih za zdravstveno varstvo živali pred vezikularno boleznijo prašičev v Italiji (UL L 293, 9.11.2005, str. 28).